Petition to the King from Attalos
Material: papyrus
Place: Arsinoites
Categories: Eingabe
Geld
nicht bezahlt
βασιλεῖ Πτολεμαίωι χαίρειν Ἄτταλος. ἀδικοῦμαι ὑπὸ Πτολεμαίο[υ μεί]ους τοῦ Πτολεμαίου πράκτορος ἰδιωτικῶν. 
γράψαντος γὰρ Σηράμβου τοῦ παρὰ Ἀριστομάχου καθεσταμένου στρ[ατηγ]οῦ πρόσταγμα Πτολεμαίωι, ἐπειδὴ Ἀπολλώνιος 
οὐδʼ ἔτι καὶ νῦν καθέστηκεν Ἀπολλωνίαν, ἐὰμ μὴ ἔτι καὶ νῦν καταστήσηι ἐν ἡμέραις ι, 
εἰσπράξαντα Ἀπολλώνιον πωλοδαμαστὴν  μγ ἀποδοῦναί μοι, καὶ λαβὼν τὸ πρόσταγμα καὶ τοῦ Ἀπολλωνίου 
οὐ καθεστηκότος τὴν Ἀπολλωνίαν καὶ ἐξελθουσῶν τῶν ἡμερῶν καὶ ἄλλου πλειω ἐπιγενομένου χρόνου 
ἀπαιτούμενος ὑπό μου τὰς μγ  οὐκ ἀποδίδωσι. δέομαι οὖν σου, εἴ σοι δοκεῖ, μὴ περιιδῇς με ἀδικηθέντα ὑπʼ αὐτοῦ, 
ἀλλὰ προστάξαι Ἀφθονήτω[ι τῶι] στρατηγῶι γράψαι Σηράμβωι ἂν ἦι ἀληθῆ εἰσπράξαντα Πτολεμαῖον τριπλῆν τὴν 
πρᾶξιν κατὰ τὸ διάγραμμα  ρκθ ἀποδοῦναί μοι, καὶ ὦ διὰ σὲ τοῦ δικαίου τετευχώς. 
εὐτύχει.